हालांकि देश के नामी वकील राम जेठमलानी का मानना है, ‘‘सुप्रीम कोर्ट ने संजय दत्त के साथ कुछ भी गलत नहीं किया.’’ बल्कि संजय को तो सजा में एक साल की रियायत ही अदालत से मिली है. वहीं फिल्म निर्देशक महेश भट्ट ने दार्शनिक लहजे में कहा, ‘‘जब देश के सबसे बड़े आतंकवादी हमले पर अदालत अपना फैसला सुना रही थी तो मेरे लिए यह खुशी का पल था, लेकिन बीच में जब संजय दत्त को भी सजा सुनाने की बात सामने आई तो मुझे धक्का लगा.’’